
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  29ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 184/2026
Στη Λευκάδα σήμερα στις 12 του μηνός Οκτωβρίου, του έτους 2026, ημέρα Δευτέρα και ώρα 16:00, ήρθε σε  δημόσια, δια ζώσης, μικτή τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 27274/08.10.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι δύο (22)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:

Πριν την συζήτηση του 3ου θέματος προσήλθε ο Δ.Σ. Αρματάς Γεράσιμος και αποχώρησαν οι Δ.Σ. Καραγιάννης Αθανάσιος,Λάζαρης Νικόλαος, Λύγδας Σπυρίδων, Δρακονταειδής Κων/νος, Θερμός Ευάγγελος, Βερροιώτης Ευάγγελος και Βεροιώτης Αλέξανδρος.
Πριν την συζήτηση του 4ου θέματος προσήλθε ο Δ.Σ. Λύγδας Σπυρίδων.

Πριν την συζήτηση του 5ου θέματος αποχώρησε ο Δ.Σ. Αρματάς Γεράσιμος και προσήλθε ο Δ.Σ. Καραγιάννης Αθανάσιος. 
Συμμετείχε με δικαίωμα ψήφου ο Εκπρόσωπος της Δ.Κ. Αγίου Νικήτα.
ΘΕΜΑ 4ο: Απόφαση Δ.Σ. για έγκριση 3ης παράτασης εργασιών  του έργου:  «ΑΠΟΚΑΤΑΣΤΑΣΗ ΠΕΖΟΔΡΟΜΟΥ ΟΙΚΙΣΜΟΥ ΑΓΙΟΥ ΝΙΚΗΤΑ ΔΗΜΟΥ ΛΕΥΚΑΔΑΣ»
                                                                            Εισηγητής: Δρ. Ξενοφών Βεργίνης, Δήμαρχος.
Ο Πρόεδρος του Δημ. Συμβουλίου, κ. Ευστάθιος Σκλαβενίτης, έδωσε τον λόγο στον κ.Δήμαρχο , ο οποίος ως εισηγητής του θέματος, έθεσε υπόψη των μελών του Δ.Σ. τα εξής:
Έχοντας υπόψη:
1. Την με αρ. 17/2024 εγκεκριμένη μελέτη του έργου «ΑΠΟΚΑΤΑΣΤΑΣΗ ΠΕΖΟΔΡΟΜΟΥ ΑΓΙΟΥ ΝΙΚΗΤΑ ΔΗΜΟΥ ΛΕΥΚΑΔΑΣ» η οποία εγκρίθηκε με την αρ. 137/2024

2. Την υπ’ αριθ. πρωτ.24536/08-10-2024Εργολαβική Σύμβαση μεταξύ της Αναδόχου εταιρείας  και του Δημάρχου Λευκάδας.

3. Τις συμβατικές υποχρεώσεις του αναδόχου που απορρέουν από τα τεύχη δημοπράτησης του έργου.

4. Το γεγονός ότι το εν λόγω έργο είχε αρχική ημερομηνία περαίωσης των εργασιών στις 07-10-2025( 12 μήνες, ήτοι 360ημερολογιακές ημέρες) από την υπογραφή της σύμβασης, σύμφωνα με το άρθρο 4 της αρίθμπρωτ.24536/08-10-2024Εργολαβικής σύμβασης.

5. Το γεγονός ότι η πράξη είναι χρηματοδοτούμενη από το πρόγραμμα ΠΔΕ και είναι εγγεγραμμένο στο στον τακτικό προϋπολογισμό του Δήμου με Κ.Α. 64-7334

6. Την με αρ. 174/24-10-2026 (ΑΔΑ: 6Μ4ΜΩΛΙ-Ν66) Απόφαση του Δημοτικού Συμβουλίου που αφορά την έγκριση της 1ης παράτασης εργασιών έως τις 08-04-2026

7. Την με αρ. 54/28.04.226 (ΑΔΑ: ΡΓΣΣΩΛΙ-46Ι) Απόφαση Δημοτικού Συμβουλίουπου αφορά την έγκριση της 2ης παράτασης εργασιών έως τις 08-09-2026

8. Την με αρ. πρωτ. 23834/2026 εμπρόθεσμη αίτηση της Αναδόχου εταιρίας που αιτείται 3η παράταση εργασιών

9. Το γεγονός ότι η κατασκευή του έργου έχει ολοκληρωθεί σε ποσοστό 90% περίπου, και απαιτείται η σύνταξη Ανακεφαλαιωτικού Πίνακα Εργασιών – Τακτοποιητικού από την Τεχνική Υπηρεσία, για την λογιστική ολοκλήρωση του έργου.

10. Έχοντας υπόψη τα παραπάνω  και τα προβλεπόμενα του άρθρου 147 του Ν. 4412/2016, η Υπηρεσία μας προτείνει την παράταση των εν λόγω εργασιών του έργου «ΑΠΟΚΑΤΑΣΤΑΣΗ ΠΕΖΟΔΡΟΜΟΥ ΑΓΙΟΥ ΝΙΚΗΤΑ ΔΗΜΟΥ ΛΕΥΚΑΔΑΣ» κατά τρείς (3) μήνες , ήτοι μέχρι τις 08 -12-2026, με αναθεωρήσεις.

11. Οι λόγοι της καθυστέρησης ολοκλήρωσης του έργου δεν οφείλονται σε υπαιτιότητά του Αναδόχου

12. Με την εν λόγω πράξη δεν μεταβάλλεται το συμβατικό αντικείμενο του έργου

Εισηγούμαστε

την έγκριση παράτασης της συνολικής προθεσμίας εκτέλεσης του έργου:  «ΑΠΟΚΑΤΑΣΤΑΣΗ ΠΕΖΟΔΡΟΜΟΥ ΟΙΚΙΣΜΟΥ ΑΓΙΟΥ ΝΙΚΗΤΑ ΔΗΜΟΥ ΛΕΥΚΑΔΑΣ» κατά τρεις (3)μήνες, ήτοι μέχρι τις 08-12-2026, με αναθεωρήσεις.
ΙΣΧΥΟΥΣΕΣ ΔΙΑΤΑΞΕΙΣ:

· Άρθρο 147 του Ν.4412/2016, όπως τροποποιήθηκε με το άρθρο 66 του Ν.4782/2021

· Το υπ’ αριθμ. 20541/04.03.2024 διευκρινιστικό έγγραφο του ΥΠΕΣ «Ως προς το ζήτημα της έγκρισης παράτασης χρονικής διάρκειας συμβάσεων έργου, προμήθειας ή υπηρεσίας, η εκτιμώμενη αξία των οποίων υπερβαίνει το εκάστοτε ισχύον χρηματικό όριο μέχρι του οποίου επιτρέπεται η απευθείας ανάθεσης, αρμόδιο όργανο για τη λήψη της σχετικής απόφασης είναι το Δημοτικό Συμβούλιο και πάντα υπό την προϋπόθεση ότι δεν προκύπτουν οικονομικές επιβαρύνσεις, οι οποίες αυξάνουν το συμβατικό αντάλλαγμα και τροποποιούν το φυσικό ή οικονομικό της αντικείμενο.
Ακολούθησε ψηφοφορία κατά την οποία υπέρ ψήφισαν δεκαέξι (16) ήτοι 15 Δ.Σ. και ο Εκπρόσωπος της Δ.Κ. Αγίου Νικήτα 
Μετά τα ανωτέρω, το Δ.Σ. αφού έλαβε υπόψη του την εισήγηση

ΟΜΟΦΩΝΑ ΑΠΟΦΑΣΙΖΕΙ

 την έγκριση 3ης παράτασης της συνολικής προθεσμίας εκτέλεσης του έργου:  «ΑΠΟΚΑΤΑΣΤΑΣΗ ΠΕΖΟΔΡΟΜΟΥ ΟΙΚΙΣΜΟΥ ΑΓΙΟΥ ΝΙΚΗΤΑ ΔΗΜΟΥ ΛΕΥΚΑΔΑΣ» κατά τρεις (3)μήνες, ήτοι μέχρι τις 08-12-2026, με αναθεωρήσεις.
                                                                                       Η απόφαση αυτή πήρε αρ. 184/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

